[{"text_idx": "#000003", "text": "Ni invitas al Prelego de Elz\u0307bieta Karczewska pri la fondinto de la Rug\u0302a Kruco, Henri Dunant.\nG\u0302i okazos la 17-an de au\u0306gusto je 17h00 en nia sidejo c\u0302e la strato Pie\u0328kna 3 en Bjalistoko."}, {"text_idx": "#000004", "text": "La svisa komercisto Henri Dunant ig\u0302is la unua premiito de la Nobel-Pacpremio. En la jaro 1859, survojante la renkontig\u0302on kun la imperiestro Napoleono la 3-a, li vojag\u0302is apud la itala urbeto Solferino, kie j\u0302us finig\u0302is la plej sanga batalo en tiama Eu\u0306ropo. Neniu forportis la kadavrojn, neniu zorgis pri la suferantaj vunditaj soldatoj kus\u0302antaj inter la mortintoj."}, {"text_idx": "#000005", "text": "Dunant, ne havante spertojn, provis helpi al tiuj, kiuj ankorau\u0306 vivis. Rememorante poste tiujn momentojn li dau\u0306re dolore travivadis ilin kaj decidis verki libron. En g\u0302i li proponis en c\u0302iu lando nomumi helpasocion, kies edukitaj volontuloj povus helpi al vunditoj sur batalkampoj. Por ke volontuloj estu sekuraj, oni devas distingi ilin per signo akceptata de c\u0302iuj armeoj de la konflikto kaj donanta al la volontuloj la statuson de neu\u0306traleco. Tiel naskig\u0302is la ideo de la Rug\u0302a Kruco."}]